  Анжелика Тихонова корреспондент 25-тӥ оштолэзе Росси Федерациысь Спортъя министерствоын Дышетскисьёслэн IX тол спартакиадаязы вормисьёсты но призёръёсты пусйизы. Со сярысь Удмуртиысь Физкультурая, спортъя но егитъёсын ужан политикая министерстволэн пресс-службаез ивортэ. Данъян ужрадэ Удмуртилэн командаез но элькунысь спортъя министр Наталья Гольцова ӧтемын вал. Асьме спортсменъёсмы 2 миллион адямием улосвылъёс пӧлын 2-тӥ инты басьтӥзы. Нырысетӥ луизы Тюменьысь дышетскисьёс, куинетӥ – Ленинград улосвылысь. Соос куасэн бызьылонъя, биатлонъя но кёрлингъя ӵошатскизы. Дышетскись спортсменъёсмылы кубокез Россиысь спортъя министр Павел Колобков но дано биатлонистка, Олимпи чемпионка Ольга Зайцева сётӥзы. Тодэ вайытом, ӵошатсконъёс 2-тӥ тулыспалысен 26-тӥ южтолэзёзь кунысьтымы укмыс улосвылъёсын ортчизы. Командамес вылӥе ӝутыны куасэн бызьылӥсьёслэн вормонъёссы юрттӥзы.  Тегъёс: Спорт Удмуртия спортъяминистерство  